CELEX: 62008CA0540
Language: et
Date: 2010-11-09 00:00:00
Title: Kohtuasi C-540/08: Euroopa Kohtu (suurkoda) 9. novembri 2010 . aasta otsus (Oberster Gerichtshof (Austria) eelotsusetaotlus) — Mediaprint Zeitungs- und Zeitschriftenverlag GmbH & Co. KG versus Österreich -Zeitungsverlag GmbH (Direktiiv 2005/29/EÜ — Ebaausad kaubandustavad — Siseriiklikud õigusnormid, mis keelavad põhimõtteliselt kaubandustavad, mis pakuvad tarbijatele kaupade või teenuste omandamisel lisahüvesid)

15.1.2011   
            
            
               ET
            
            
               Euroopa Liidu Teataja
            
            
               C 13/3
            
         Euroopa Kohtu (suurkoda) 9. novembri 2010. aasta otsus (Oberster Gerichtshof (Austria) eelotsusetaotlus) — Mediaprint Zeitungs- und Zeitschriftenverlag GmbH & Co. KG versus„Österreich”-Zeitungsverlag GmbH
   (Kohtuasi C-540/08) (1)
   
   (Direktiiv 2005/29/EÜ - Ebaausad kaubandustavad - Siseriiklikud õigusnormid, mis keelavad põhimõtteliselt kaubandustavad, mis pakuvad tarbijatele kaupade või teenuste omandamisel lisahüvesid)
   2011/C 13/04
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Mediaprint Zeitungs- und Zeitschriftenverlag GmbH & Co. KG
   
      Kostja:„Österreich”-Zeitungsverlag GmbH
   
      Ese
   
   Eelotsusetaotlus — Oberster Gerichtshof (Austria) — Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ ning Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ELT L 149, lk 22) artikli 3 lõike 1 ja artikli 5 lõigete 2 ja 5 tõlgendamine — Siseriiklikud õigusnormid, mis keelavad perioodiliste trükiste väljaandjatel välja kuulutada, et antakse tasuta lisahüvesid, või selliseid hüvesid pakkuda või anda seoses perioodiliste trükistega ning välja kuulutada, et selline hüve antakse seoses kaupade müügi või teenuste osutamisega, võtmata arvesse seda, kas asjaomane kaubandustava on eksitav või agressiivne — Õigusnormid, mille eesmärk on mitte ainult tarbijakaitse, vaid ka meedia mitmekesisuse säilitamine ja nõrgemate konkurentide kaitse — Ebaausa kaubandustava mõiste.
   
      Resolutsioon
   
   
               1.
            
            
               Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), tuleb tõlgendada selliselt, et sellega on vastuolus selline siseriiklik õigusnorm, nagu on kõne all põhikohtuasjas ja milles on ette nähtud üldine lisahüvedega müügi keeld ja mille eesmärk ei ole ainuüksi tarbijakaitse, vaid millel on ka muud eesmärgid.
            
         
               2.
            
            
               Asjaolu, et seoses ajalehe ostmisega antakse võimalus osaleda auhinnamängus, ei kujuta endast ebaausat kaubandustava direktiivi 2005/29 artikli 5 lõike 2 tähenduses üksnes seetõttu, et selline osalemise võimalus on vähemalt osale sihtrühmast mitte küll ainus, kuid siiski määrav põhjus ajalehe ostmiseks.
            
         
      (1)  ELT C 69, 21.3.2009.